**ДОРНОГОВЬ АЙМГИЙН БИЕИЙН ТАМИР, СПОРТЫН ГАЗРЫН 2022 ОНЫ**

**ГҮЙЦЭТГЭЛИЙН ТӨЛӨВЛӨГӨӨНИЙ БИЕЛЭЛТ**

2023.01.20 Сайншанд сум

|  |  |  |
| --- | --- | --- |
| № | Шалгуур үзүүлэлт | Биелэлт |
| **Стратеги төлөвлөгөөний зорилго-1:** Идэвхтэй хөдөлгөөнөөр хичээллэх /эрүүл мэндээ хамгаалах, сайжруулах/ нөхцлийг бүрдүүлж, олон нийтэд хүртээмжтэй болгох | | |
|  | **Зорилт-1:** Хүн амыг хөдөлгөөний дутагдлаас урьдчилан сэргийлэх, биеийн тамир, спортын хүртээмжтэй үйлчилгээ үзүүлэх төрийн болон төрийн бус байгууллагын уялдаа холбоог сайжруулах | Хүн амыг хөдөлгөөний дутагдлаас урьдчилан сэргийлж, биеийн тамир, спортын хүртээмжтэй үйлчилгээ үзүүлж төрийн болон төрийн бус байгууллагуудтай хамтран ажиллаж байна. 2022 онд 30 гаруй гэрээт байгууллагуудад заалаар үйлчилгээ үзүүлж байна. Спортын дугуйлангуудад хүүхэд багачууд, өсвөр үе, залуучууд хичээллэхэд заал танхимаар үйлчилж, таатай орчинг бүрдүүлж ажиллаж байна. |
|  | **Арга хэмжээ-1:** “Эрүүл Монгол” өглөөний дасгалыг ажлын өдрүүдэд өглөө 06:30-07:00 цагийн хооронд тогтмол явуулна. | Монгол Улсын Ерөнхий сайдын санаачилгаар хүн амыг хөдөлгөөний дутагдлаас урьдчилан сэргийлэх, нийтийн биеийн тамирыг хүртээмжтэй үзүүлэхэд чиглэсэн үйл ажиллагааг Биеийн тамир, спортын улсын хороо, "Монголын гимнастикийн холбоо", "Үнэгүй фитнесс" төрийн бус байгууллагатай хамтран 2022 оны 02 дугаар сарын 16-ны өдрөөс 05 дугаар сарын 28-ны өдөр хүртэлх хугацаанд улс орон даяар "Илүүдэл жингүй эртэч Монгол" аяныг амжилттай зохион явуулж дууссан. Улсын хэмжээнд зохион байгуулсан “Илүүдэл жингүй эртэч Монгол” аяны өглөөний дасгалыг 7 хоног бүрийн Даваа-Баасан гарагуудад өглөөний 06.30-07.30-д Биеийн тамир, спортын газрын Спорт цогцолбор, Спортын ордонд Live-аар лед дэлгэц ашиглан шууд дамжуулан тогтмол явууллаа. Энэхүү аяны хаалтын үйл ажиллагаа 05 дугаар сарын 28-ны өдөр өглөөний 07:00-08:30 цагийн хооронд Спорт цогцолборын зааланд болж, Дорноговь аймгийн хэмжээний 8-60 насны иргэд, аж ахуй нэгж байгууллагын албан хаагчид идэвхтэй оролцож, давхардсан тоогоор 14399 иргэн хамрагдсан байна. Дорноговь аймгийн Биеийн тамир, спортын газраас аянд идэвхитэй оролцсон иргэн, аж ахуй нэгж, байгууллага, сумдыг шагнаж урамшууллаа.  Сумдаас: 1-р байрт Айраг сум 2-р байрт Хөвсгөл сум 3-р байрт Эрдэнэ сум Тусгай байрт Сайншанд сум, Алтанширээ сум Байгууллагаас: 1-р байрт СШ 3-р цэцэрлэг 2-р байрт Төмөр замын эмнэлгийн Их эмчийн тасаг 3-р байрт СШ 14-р цэцэрлэг Тусгай байрт БЗӨБЦТС ТӨХК-ийн Дорноговь аймаг салбар, ШШГГазар Иргэнээс: 1-р байрт Т.Алтантуяа 2-р байрт Д.Баяндэлгэр 3-р байрт У.Оюунцэцэг Тусгай байрт Г.Дэлгэрмаа, Ж.Наранболд нар тус тус шалгарсан байна. Шагналын зардалд улсын төсвийн 3,4 сая төгрөгийн санхүүжилтийн зардал гаргаж ажиллалаа.  Мөн өглөө бүр Спортын ордонд нийтийн бүжгийн дугуйлан хичээллэж байна. |
|  | **Арга хэмжээ-2:** Төрийн болон төрийн бус байгууллагатай хамтран ажиллах гэрээ байгуулж спорт заалаар үйлчилж нийтийн биеийн тамирыг хөгжүүлнэ. | Төрийн болон төрийн бус 30 гаруй байгууллагатай хамтран ажиллаж спортын болон нийтийн биеийн тамирын чиглэлээр тэдний албан хаагчдыг хөдөлгөөний дутагдлаас урьдчилан сэргийлэх, дархлааг дэмжих, багаар ажиллах чадварыг дээшлүүлж ажиллаж байна. Мөн спортыг дэмжин хамтран ажиллаж байгаа байгууллагуудын логог 200х350 хэмжээтэй хулдаасан дээр хэвлүүлж “СПОРТЫГ ДЭМЖИГЧ БАЙГУУЛЛАГА” гэсэн уриатай спорт зааландаа байршуулан сурталчилж байна. |
|  | **Арга хэмжээ-3:** Биеийн тамир, спортын газрын удирдлага, зохион байгуулалт, үйл ажиллагааны тасралтгүй байдлыг хангах, мэдээллийн цахим нэгдсэн санд спортын холбоо, клубүүдын үйл ажиллагааны мэдээллийг баяжуулж оруулах. | Улс, бүсийн тэмцээнүүдэд амжилт гаргасан тамирчид болон спортын холбоо клубүүдын үйл ажиллагааг байгууллагын цахим хуудас, вэб хуудсаар сурталчилан иргэдэд хүргэж байна. Мөн зохион байгуулагдаж байгаа тэмцээн уралдааны талаарх мэдээллийг цаг тухайд нь Дорноговь Биеийн Тамир Спортын Газар гэсэн цахим хуудсаар тогтмол хүргэж байна. Ингэснээр байгууллагын цахим хуудасны хандалтын тоо эрс нэмэгдэж, спортын үйл ажиллагааны талаарх мэдээлэл иргэдэд маш сайн хүрч байна. |
|  | **Арга хэмжээ-4:** Спортын сургалт, дасгалжуулалтын үр дүнд тулгуурлан өсвөр үеийн шигшээ багийн тамирчдын спортын амжилтыг улс, олон улс, тив, дэлхийн түвшинд хүргэх. | Биеийн тамир, спортын газар нь 2022 оныг “Өсвөр үеийн шигшээ багийг дэмжих жил” болгон зарлаж ажилласан. Өсвөрийн тамирчдын ур чадварыг дээшлүүлэх амжилтыг улс, олон улс, тив, дэлхийн түвшинд хүргэх зорилгоор өдөр бүр Спорт цогцолборт бэлтгэл сургуулилт, спортоор хичээллэх орчныг бүрдүүлэн ажиллаж байна. Дорноговь аймгийн өсвөрийн тамирчид даам, шатар, жюү жицү, кураш бөхийн төрлөөр ази тив, дэлхийд амжилт үзүүллээ. |
|  | **Арга хэмжээ-5:** Иргэдийн бие бялдрын түвшин тогтоох сорилын үр дүнд заавал биелүүлэх норм, нормативыг насны ангиллаар тогтоож, мөрдүүлэх, насны бүлэг, ажил, амьдралын онцлог нийцсэн идэвхтэй хөдөлгөөн, спортоор хичээллэх хөтөлбөр хэрэгжүүлэх. | Аймгийн хэмжээнд ЕБС-ийн 7-12 дугаар ангийн сурагчдаас сургуулийн хүүхдүүдийн бие бялдрын түвшин тогтоох сорилыг авч үнэлгээ хийсэн. Сорилд нийт 2154 хүүхэд хамрагдсанаас 24.4% А үнэлгээ, 59.9% B үнэлгээ авсан бол 15.7% нь хангалтгүй үнэлэгдсэн байна. Сорилд хамрагдсан нийт сурагчдад бие бялдар болон насны онцлогт нь тохирсон дасгал хөдөлгөөнийг зөвлөсөн. |
|  | **Арга хэмжээ-6:** Үндэсний спортын төрлийг хөгжүүлэхэд спортын холбоо, клубүүдтэй хамтарч ажиллан материаллаг баазаар хангах. | Үндэсний спортыг хөгжүүлэх үүднээс 1000 хүний суудалтай Спорт цогцолборт шагайн харвааны танхим, үндэсний бөхийн танхимтай бөгөөд үндэсний бөхийн хивс авч өгөн материаллаг баазыг нэмэгдүүлсэн. Биеийн тамир, спортын газар нь үндэсний сур харваа, шагай харваа, үндэсний бөхийн холбоо клубүүдтэй хамтран ажиллаж байна. Шагай харваагаар ахмадын 80 гаруй, залуучуудын 300 гаруй, үндэсний сураар 290 гаруй, үндэсний бөхийн |
|  | **Арга хэмжээ-7:** Спортын ордон байгуулахад ордонд ажиллах нийтийн биеийн тамирын арга зүйч, мэргэжлийн багш, дасгалжуулагч нарыг бэлтгэх ажилд хамтран ажиллана. | Биеийн тамир, спортын газрын даргын 2022 оны А/01 дүгээр тушаалаар дараах арга зүйч, дасгалжуулагч нарын орон тоог баталж ажиллуулсан байна.  Биеийн тамир, спортын улсын хороо, Спортын анагаах ухаан, эрдэм шинжилгээний төвөөс 2022 оны 04 дүгээр сарын 13-15-ны өдрүүдэд Говьсүмбэр аймагт зохион байгуулсан “Спортын холбоодын допингийн эсрэг үйл ажиллагааг сайжруулах, бэхжүүлэх” төслийн хүрээнд хийгдэх сургалтад байгууллагын Хүний нөөц, дотоод хяналт хариуцсан ажилтан, Чөлөөт бөхийн дасгалжуулагч, Жүдо бөхийн дасгалжуулагч, Усан спортын дасгалжуулагч нар хамрагдав. Дээрх албан хаагч нар мөн Говьсүмбэр аймгийн Биеийн тамир, спортын газрын үйл ажиллагаатай танилцаж, туршлага судалж ажилласан юм.   |  |  | | --- | --- | | Нийтийн биеийн тамирын арга зүйч | 1 | | Сагсан бөмбөгийн дасгалжуулагч | 1 | | Жүдо бөхийн дасгалжуулагч | 1 | | Волейболын дасгалжуулагч | 1 | | Хөл бөмбөгийн дасгалжуулагч | 1 | | Ширээний теннисний дасгалжуулагч | 1 | | Боксын дасгалжуулагч | 1 | | Фитнессийн дасгалжуулагч | 1 | | Хөнгөн атлетикийн дасгалжуулагч | 1 | | Чөлөөт бөхийн дасгалжуулагч | 1 | | Гандболын дасгалжуулагч | 1 | | Усан спортын дасгалжуулагч | 2 | | Усан спортын аврагч | 1 | |
|  | **Арга хэмжээ-8:** Улс, бүсийн тэмцээнийг орон нутагтаа зохион байгуулна. | 1000 хүний суудалтай Спорт цогцолбор ашиглалтанд орсноор улс, бүсийн тэмцээнийг орон нутагтаа зохион байгуулахад бүрэн боломжтой болсон. 2022 онд дараах улс, бүсийн тэмцээнийг орон нутагтаа зохион байгууллаа. Үүнд:   1. 2022 оны 03 дугаар сарын 30-31-ний өдрүүдэд Ширээний теннисний өсвөр үеийн зүүн бүсийн аварга шалгаруулах тэмцээн 2. 2022 оны 05 дугаар сарын 11-12-ны өдрүүдэд Монголын бүх ард түмний спортын XV наадмын сагсан бөмбөгийн зүүн бүсийн аварга шалгаруулах тэмцээн 3. 2022 оны 05 дугаар сарын 17-22-ны өдрүүдэд сагсан бөмбөгийн залуучуудын улсын аварга шалгаруулах тэмцээнийг тус тус зохион байгуулж ажиллалаа.   Улс, бүсийн тэмцээнийг зохион байгуулахад 10,3 сая төгрөгийн зардал гаргасан байна. |
| **Стратеги төлөвлөгөөний зорилго-2:** Биеийн тамир, спортын бодлого төлөвлөлт, хэрэгжилтийг хангах, иргэдэд үйлчлэх спортын арга хэмжээг нэмэгдүүлж, спортын барилга байгууламжийн тоог нэмэгдүүлэх. | | |
|  | **Зорилт-2:** Спортын сургалт, дасгалжуулалтын үр дүнд тулгуурлан өсвөр үеийн шигшээ багийн тамирчдын спортын амжилтыг улс, олон улс, тив, дэлхийн түвшинд хүргэх. | Биеийн тамир, спортын газар нь 2022 оныг “Өсвөрийн шигшээ багийг дэмжих жил” болгон зарлан ажилласан. Өсвөрийн баг, тамирчдыг дэмжих, ур чадварыг дээшлүүлэх, амжилт үзүүлэхэд байгууллагын зүгээс спорт заал, бэлтгэлийн танхим, спортын хэрэглэлээр үнэ төлбөргүй ханган хичээллүүлж, мэргэжлийн дасгалжуулагч багш нар дасгалжуулж, аймаг орон нутагтаа тэмцээн уралдааныг зохион байгуулж, цаашлаад улс, бүс, тив, дэлхийд амжилт гаргахад нь дэмжлэг үзүүлж зам зардал гарган ажиллалаа. 2022 онд өсвөрийн тамирчдын аймгийн аварга шалгаруулах тэмцээнийг спортын бүх төрлөөр зохион байгуулж 12,7 сая төгрөгийн, сагсан бөмбөг, жүдо бөх, чөлөөт бөх, хөнгөн атлетик, гандболын улсын аварга шалгаруулах тэмцээнд оролцсон өсвөрийн баг тамирчдад зам зардалд 3,1 сая төгрөгийн зардлуудыг тус тус гарган зарцуулсан байна.  Тив, дэлхийд амжилт гаргасан амжилтууд:   |  |  |  |  | | --- | --- | --- | --- | | Батхуягийн Эрхэмбилэг | Дэлхийн даамын холбооны  Дэд мастер | Узбекистан Улсын Ташкент хотод  Ази тивийн аварга шалгаруулах даамын тэмцээн | Алтан медаль | | Энхболдын  Хүслэн | Даамын спорт, Олон Улсын Их Мастер | Узбекистан Улсын Ташкент хот-Ази тивийн аварга шалгаруулах даамын тэмцээн | Олон Улсын Их Мастер, Алтан медаль | | Ханат  Мөрөн | Дэлхийн даамын холбооны  Дэд мастер | Турк Улсын Анталья хотод  Даамын дэлхийн аварга шалгаруулах тэмцээн  /үндсэн төрөл/ | Алтан медаль | | Батбаяр Алимцэцэг | Жюү жицү | Араб улсын Абу Дабу хот – Дэлхийн аварга шалгаруулах Жюү Жицүгийн тэмцээн | Алтан медаль | | Гансүх  Будсүрэн | Жюү жицү | Араб улсын Абу Дабу хот “FESTIVAL” аварга шалгаруулах Жюү Жицүгийн тэмцээн | Хүрэл медаль | | Отгонжаргал  Сарантуяа | Кураш бөх | Казакстан улсын Астана хот  Кураш бөхийн дэлхийн аварга шалгаруулах тэмцээн | Мөнгөн медаль | | Энхбатын Болортунгалаг | Шатрын спортын  2-р зэрэгтэй | Өсвөр үеийн Азийн аварга шалгаруулах шатрын тэмцээн  /Багийн төрөлд/ | Хүрэл, цом | | Эрдэнэбаярын  Маргадгуа | Шатрын спортын дэд мастер | Мальта Улс  Дэлхийн аварга шалгаруулах тэмцээн | Алтан медаль | |
|  | **Арга хэмжээ-1:** Өсвөрийн шигшээ багийн тоо, медалийн чанарыг ахиулна. | Аймгийн Засаг даргын 2022 оны А/95 дугаар захирамжаар энэ оныг “Хүүхэд хөгжил-2022” зорилтот жил болгон зарласны дагуу Биеийн тамир, спортын газраас “Өсвөрийн шигшээ багийг дэмжих жил” болгон, төлөвлөгөө гарган ажилласан. Төлөвлөгөөний дагуу шинээр ширээний теннис, хөлбөмбөг, гандболын спортын холбоо, клубтэй хамтран ажиллаж, сагсан бөмбөг, жүдо бөх, гандбол, чөлөөт бөх, хөлбөмбөг, бокс, хөнгөн атлетик, волейбол, ширээний теннис, шатар, даам, дугуй гэсэн спортын 12 төрлөөр үнэ төлбөргүй секц, дугуйланд 810 хүүхдийг хамруулсан. Мөн аймгийн өсвөрийн шигшээ багийг спортын 12 төрлөөр мэргэжлийн багш, дасгалжуулагч нартай хамтран 400 гаруй хүүхдэд сургалт, бэлтгэл хийж байгаа нь өмнөх оноос 25%-иар өссөн. |
|  | **Арга хэмжээ-3:** Хөгжлийн бэрхшээлтэй иргэдийг спортын үйл ажиллагаанд татан оруулах, дэмжлэг үзүүлэх, хэрэглэл материалаар хангах | Улсын төсвийн хөрөнгө оруулалтаар 1000 хүний багтаамжтай Спорт цогцолбор ашиглалтанд орж хөгжлийн бэрхшээлтэй иргэнд зориулсан авто машины зогсоол 10, харааны бэрхшээлтэй, тэргэнцэртэй хүнд зориулсан зориулалтын зам, ариун цэврийн өрөө гэх мэт бүх зүйлийг шийдвэрлэж өгсөн. Хөгжлийн бэрхшээлтэй иргэдийг спорт зааланд тогтмол хичээллэх цагтай болгож Спортын ордонд 7 хоног бүрийн Даваа гарагийн өдрийн өглөөний 08:00-10:00 цаг хүртэл цаг гаргаж өгч ажиллаж байна. Улаанбаатар хотод 9 дүгээр сард зохион байгуулагдсан Монголын бүх ард түмний спортын XV наадамд хөгжлийн бэрхшээлтэй иргэдийн тэмцээн болох Дифлимпийн сагсан бөмбөгийн шигшээ тэмцээнд Дорноговь аймгийн эрэгтэй 10 тамирчин амжилттай оролцсон байна. Биеийн тамир, спортын газраас тамирчдад зам зардалд 781,000 төгрөгийн дэмжлэг үзүүлж ажилласан. Биеийн тамир, спортын газрын дэргэдэх “Muximus” фитнесст хөгжлийн бэрхшээлтэй иргэдэд 50 хувийн хөнгөлөлттэй үйлчлэх заалтыг байгууллагын “Maximus” фитнессээр үйлчлүүлэх журамд тусгаж өгсөн. 2022 оны жилийн эцсийн байдлаар фитнесст үйлчлүүлсэн хөгжлийн бэрхшээлтэй иргэд байхгүй байна. |
|  | **Арга хэмжээ-4:** Ахмад настны спортын үйл ажиллагаанд хамруулах, дэмжлэг үзүүлэх, хэрэглэл материалаар хангах | Дорноговь аймгийн Сайншанд суманд үйл ажиллагаа явуулдаг Софт волейболын “Хөнгөн бөмбөг” холбоотой гэрээ байгуулан хамтран ажиллаж, 7 хоногт 5 удаа заалаар үйлчилж софт волейболын спортыг хөгжүүлэхэд дэмжлэг үзүүлэн ажиллаж байна. Софт волейболын аймгийн аварга шалгаруулах тэмцээн Спортын ордонд 2022 оны 12 дугаар сарын 10-11-ний өдрүүдэд болж, 2,5 сая төгрөгийн зардал гаргасан байна. Мөн аймгийн Шагай харвааны холбооны дэргэдэх ахмад харваачдыг дэмжин ажиллаж Спорт цогцолборын шагайн танхимд 7 хоног бүр хичээллэх боломжоор хангасан. 2022 онд шагай харвааны ахмадын аймгийн аварга шалгаруулах тэмцээнийг зохион байгуулахад хамтран ажилласан.  Олон улсын ахмадын өдөр, Монголын ахмадын баярыг тохиолдуулан Биеийн тамир, спортын улсын хорооноос улсын хэмжээнд 2022 оны 09 дүгээр сарын 01-30-нд "Ахмадын биеийн тамир"-ыг дэмжих сар болгон зарласан. Уг арга хэмжээний хүрээнд аймгийн БТСГ, ЭМГ, Ахмадын хороо хамтран зохион байгуулсан "ЯВГАН АЯЛАЛ-ХӨГЖӨӨНТ ТЭМЦЭЭН" төв талбайгаас явган аялалаар эхэлж төв цэнгэлдэх хүрээлэнд ахмадуудын дунд 100 метрийн гүйлт эрэгтэй, эмэгтэй, граунд гольф эрэгтэй, эмэгтэй, хөгжөөнт буухиа гэсэн 3 төрлөөр зохион байгуулж өргөмжлөл, мөнгөн шагналаар шагнаж урамшуулав. |
|  | **Арга хэмжээ-5:** Тив, дэлхий, олимп, улс, бүсийн чанартай тэмцээнд оролцох, тамирчид, дасгалжуулагчдын судалгааг гаргаж аймгийн Засаг даргын шагналаар шагнуулах. | Аймгийн Засаг даргын 2021 оны А/171 дүгээр захирамжаар “Өсвөр үе, залуучуудын шигшээ багийг нэмэгдүүлж, үйл ажиллагааг нь дэмжих журам”-ыг батлан, тив, дэлхий, улсын хэмжээнд аймаг, орон нутгийнхаа нэрийг өндөрт өргөн, медаль хүртсэн тамирчид, бэлтгэл сургуулилтыг ханган оролцуулсан дасгалжуулагчдыг урамшуулж ирсэн. 2022 онд тив, дэлхийд амжилт үзүүлсэн өсвөрийн 8 тамирчны судалгаа, мэдээ мэдээллийг аймгийн Засаг даргын Тамгын газрын Нийгмийн бодлогын хэлтэст хүргүүлж ажилласан. |
|  | **Арга хэмжээ-6:** Хүн амын хөдөлгөөний дутагдлаас урьдчилан сэргийлэх зорилгоор спортын холбоо, клубүүдтэй хамтарч ажиллах. | Монгол Улсын Ерөнхий сайдын санаачилгаар хүн амыг хөдөлгөөний дутагдлаас урьдчилан сэргийлэх, нийтийн биеийн тамирыг хүртээмжтэй үзүүлэхэд чиглэсэн үйл ажиллагааг Биеийн тамир, спортын улсын хороо, "Монголын гимнастикийн холбоо", "Үнэгүй фитнесс" төрийн бус байгууллагатай хамтран 2022 оны 02 дугаар сарын 16-ны өдрөөс 05 дугаар сарын 28-ны өдөр хүртэлх хугацаанд улс орон даяар "Илүүдэл жингүй эртэч Монгол" аяныг амжилттай зохион явуулж дууссан. Улсын хэмжээнд зохион байгуулсан “Илүүдэл жингүй эртэч Монгол” аяны өглөөний дасгалыг 7 хоног бүрийн Даваа-Баасан гарагуудад өглөөний 06.30-07.30-д Биеийн тамир, спортын газрын Спорт цогцолбор, Спортын ордонд Live-аар лед дэлгэц ашиглан шууд дамжуулан тогтмол явууллаа. Энэхүү аяны хаалтын үйл ажиллагаа 05 дугаар сарын 28-ны өдөр өглөөний 07:00-08:30 цагийн хооронд Спорт цогцолборын зааланд болж, Дорноговь аймгийн хэмжээний 8-60 насны иргэд, аж ахуй нэгж байгууллагын албан хаагчид идэвхтэй оролцож, давхардсан тоогоор 14399 иргэн хамрагдсан байна. Дорноговь аймгийн Биеийн тамир, спортын газраас аянд идэвхитэй оролцсон иргэн, аж ахуй нэгж, байгууллага, сумдыг шагнаж урамшуулсан болно.  Сумдаас: 1-р байрт Айраг сум 2-р байрт Хөвсгөл сум 3-р байрт Эрдэнэ сум Тусгай байрт Сайншанд сум, Алтанширээ сум Байгууллагаас: 1-р байрт СШ 3-р цэцэрлэг 2-р байрт Төмөр замын эмнэлгийн Их эмчийн тасаг 3-р байрт СШ 14-р цэцэрлэг Тусгай байрт БЗӨБЦТС ТӨХК-ийн Дорноговь аймаг салбар, ШШГГазар Иргэнээс: 1-р байрт Т.Алтантуяа 2-р байрт Д.Баяндэлгэр 3-р байрт У.Оюунцэцэг Тусгай байрт Г.Дэлгэрмаа, Ж.Наранболд нар тус тус шалгарсан байна. Шагналын зардалд улсын төсвийн 3,4 сая төгрөгийн санхүүжилтийн зардал гаргаж ажиллалаа. |
|  | **Арга хэмжээ-7:** Иргэдэд үйлчлэх спортын зориулалтын талбайтай болгоход мэргэжил арга зүйн туслалцаа үзүүлж стандарт талбайн хэмжээг мөрдүүлэх. | Дорноговь аймагт 3х3 иж бүрэн тохижуулсан сагсан бөмбөгийн талбайг 2021 онд 69,8 сая төгрөгийн төсвөөр байгуулсанаар өсвөр үе, хүүхэд, залуучууд болон сагсан бөмбөг сонирхогчдын талархлыг хүлээгээд байгаа юм. 3х3 сагсан бөмбөгийн талбайн бүрэн бүтэн байдал, орчны цэвэрлэгээ үйлчилгээнд анхааран ажиллаж байна. Мөн багийн төвийн гэр хорооллуудын дунд иргэдэд чөлөөт цагаа зөв боловсон өнгөрүүлэх тоглоомын болон бие чийрэгжүүлэх талбайг байгуулсанаар дасгал хөдөлгөөн хийж дархлаагаа дэмжих, хөдөлгөөний дутагдалд орохоос урьдчилан сэргийлсэн нэг ажил арга хэмжээ болж байна.  Хаан банкны Дорноговь салбар болон Биеийн тамир, спортын газар хамтран 2022 оны 09 дүгээр сарын 24-ний өдөр 3х3 сагсан бөмбөгийн тэмцээнийг зохион байгуулж ажилласан. |
|  | **Арга хэмжээ-8:** Хөдөлгөөн эрүүл мэнд дэд хөтөлбөрийгцаашид хөгжүүлэх, сурталчлах. | “Хөдөлгөөн-Эрүүл мэнд-2” аймгийн зорилтот хөтөлбөрийг 1 дүгээр үе шат 2022-2023 он, 2 дугаар үе шат 2024-2025 он гэсэн 2 үе шаттайгаар боловсруулан аймгийн Засаг даргын Тамгын газрын Нийгмийн бодлогын хэлтэст хүргүүлж ажилласан. |
|  | **Арга хэмжээ-9:** Мэргэжлийн спортыг дэмжиж, тамирчдын чадвар, амжилтыг дээшлүүлэх | Биеийн тамир, спортын газраас өсвөр үе, залуучууд, насанд хүрэгчдийг спортоор хичээллэхэд нь тусалж дэмжих, дасгалжуулагч багш, өрөө танхим, тоног төхөөрөмжөөр хангах, цаашлаад мэргэжлийн спортод тамирчдыг бэлдэхэд анхаарч ажиллаж байна. |
|  | **Арга хэмжээ-10:** Үндэсний спортыг хөгжүүлэх, материаллаг баазаар хангах | 1000 хүний суудалтай Спорт цогцолборт шагайн харвааны танхим, үндэсний бөхийн танхим, Цэнгэлдэх хүрээлэнд үндэсний сур харвааны талбайтай бөгөөд өсвөр үе, залуучууд, насанд хүрэгчид, ахмад тамирчид хичээллэж байна. Аймгийн Шагайн харваа, Үндэсний сур харваа, Үндэсний бөхийн холбоодуудтай хамтран ажиллаж байна.  Монголын Үндэсний спортын VII наадам Улаанбаатар хотод 2022 оны 08 дугаар сарын 10-13-ны өдрүүдэд “Хүй долоон худаг”-т болж, Дорноговь аймгаас Шагайн харваа, Үндэсний сур харваа, Үндэсний бөх зэрэг 6 төрлөөр 61 тамирчид оролцсон байна. Монголын Үндэсний спортын VII наадамд Дорноговь аймгийн баг тамирчид үндэсний шагайн харвааны төрлөөр алт, үндэсний сур харвааны төрлөөр 2 мөнгө, уран уургач төрлөөр алт, морин барилдааны төрлөөр мөнгөн медаль хүртэж, нэгдсэн дүнгээр 3-р байрт шалгарч бахдам амжилтыг үзүүлсэн байна. Монголын Үндэсний спортын VII наадмын анхан шатны тэмцээн зохион байгуулах болон шигшээ тэмцээнд оролцсон баг тамирчдын зам зардалд нийт 4,7 сая төгрөгийг зарцуулсан байна. |
|  | **Арга хэмжээ-11:** Аймгийн Засаг даргын дэргэдэх өсвөрийн шигшээ багийг спортын 8-аас дээш төрлөөр зохион байгуулан сургалт дасгалжуулалт явуулах. | Дорноговь аймгийн Засаг даргын 2016 оны 12 дугаар сарын 16-ны өдрийн А/601 дүгээр захирамжаар өсвөрийн шигшээ багийг 8-аас доошгүй төрөл байхаар зохион байгуулна гэж баталсан. Уг захирамжийн дагуу аймгийн хэмжээнд өсвөрийн шигшээ багийн спортын 8 төрөл идэвхтэй явж байгаа бөгөөд 2022 онд ширээний теннис, гандбол, хөлбөмбөг, дугуйн спортын төрлөөр нэмэгдүүлж шигшээ багийг 12 төрөл болгож хичээллэгчдийн тоог 400-д хүргэсэн. |
|  | **Арга хэмжээ-12:** Бүс, улс, олон улсын чанартай тэмцээн уралдаанд бэлтгэн оролцох. | Улс, бүс, тив, дэлхийн чанартай тэмцээнд Дорноговь аймгийн өсвөрийн тамирчид амжилт үзүүлэн оролцож байна. 2022 онд гаргасан амжилтууд:   |  |  |  |  | | --- | --- | --- | --- | | Батхуягийн Эрхэмбилэг | Дэлхийн даамын холбооны  Дэд мастер | Узбекистан Улсын Ташкент хотод  Ази тивийн аварга шалгаруулах даамын тэмцээн | Алтан медаль | | Энхболдын  Хүслэн | Даамын спорт, Олон Улсын Их Мастер | Узбекистан Улсын Ташкент хот-Ази тивийн аварга шалгаруулах даамын тэмцээн | Олон Улсын Их Мастер, Алтан медаль | | Ханат  Мөрөн | Дэлхийн даамын холбооны  Дэд мастер | Турк Улсын Анталья хотод  Даамын дэлхийн аварга шалгаруулах тэмцээн  /үндсэн төрөл/ | Алтан медаль | | Батбаяр Алимцэцэг | Жюү жицү | Араб улсын Абу Дабу хот – Дэлхийн аварга шалгаруулах Жюү Жицүгийн тэмцээн | Алтан медаль | | Гансүх  Будсүрэн | Жюү жицү | Араб улсын Абу Дабу хот “FESTIVAL” аварга шалгаруулах Жюү Жицүгийн тэмцээн | Хүрэл медаль | | Отгонжаргал  Сарантуяа | Кураш бөх | Казакстан улсын Астана хот  Кураш бөхийн дэлхийн аварга шалгаруулах тэмцээн | Мөнгөн медаль | | Энхбатын Болортунгалаг | Шатрын спортын  2-р зэрэгтэй | Өсвөр үеийн Азийн аварга шалгаруулах шатрын тэмцээн  /Багийн төрөлд/ | Хүрэл, цом | | Эрдэнэбаярын  Маргадгуа | Шатрын спортын дэд мастер | Мальта Улс  Дэлхийн аварга шалгаруулах тэмцээн | Алтан медаль | |
| **Стратеги төлөвлөгөөний зорилго-3:** Төрийн байгууллагын чиг үүргийг хангах. | | |
|  | **Арга хэмжээ-1:** Хууль тогтоомж, тогтоол шийдвэрийн хэрэгжилтийг аймгийн Засаг даргын Тамгын газрын Төрийн захиргаа удирдлагын хэлтэс болон Биеийн тамир, спортын улсын хорооны төрийн захиргааны удирдлагын хэлтэст хуулийн хугацаанд тайлагнана. | Аймгийн Хяналт-шинжилгээ, үнэлгээний мэдээллийн цахим санд аймгийн Засаг даргын үйл ажиллагааны хөтөлбөр, аймгийн жилийн хөгжлийн төлөвлөгөө, хууль тогтоомж, тогтоол шийдвэрийн жилийн эцсийн хэрэгжилтийг тайлагнан ажиллав.  2022 оны гүйцэтгэлийн төлөвлөгөөний биелэлтийг тайлагнаж ажиллав. |
|  | **Арга хэмжээ-2:** Шилэн дансны тухай хуулийн хэрэгжилтийг ханган хууль журмын дагуу холбогдох мэдээллийг байршуулж ил тод байдлыг хангана. | Байгууллагын мэдээллийн ил тод байдлыг хангах үүднээс Дорноговь Биеийн Тамир Спортын Газар гэсэн цахим пэйж хуудас болон dornogovi.sport.gov.mn гэсэн вэб хуудсаар дамжуулан Биеийн тамир, спортын улсын хорооноос болон байгууллагын зүгээс, аймаг орон нутгаас зохион байгуулж буй үйл ажиллагаа, биеийн тамирын арга хэмжээг цаг тухай бүрт нь сурталчилан ажиллаж байна. Шилэн дансны тухай хуулийн дагуу санхүүгийн мэдээллийг ил тод нээлттэй байршуулан ажиллаж байна. |
|  | **Арга хэмжээ-3:** Байгууллагын төсвийн төслийг боловсруулан батлуулах. | Байгууллагын 2023 оны төсвийн төлөвлөгөөний төслийг боловсруулан 2022 оны 07 дугаар сарын 26-ны өдрийн 301 дүгээр тоот албан бичгээр Биеийн тамир, спортын улсын хорооруу хүргүүлж ажилласан байна. |
|  | **Арга хэмжээ-4:** Бичиг хэрэг, архивын ажилтныг сургалтад хамруулж ур чадварыг нэмэгдүүлнэ. | Монгол Улсад орчин цагийн архивын байгууллага үүсэж хөгжсөний 95 жил, аймгийн алба байгуулагдсаны 65 жилийн ойн ажлын хүрээнд 12 дугаар сарын 05-06-ны өдрүүдэд зохион байгуулагдсан “Архив, албан хэрэг хөтлөлтийн ажилтны аймгийн V зөвлөгөөн”, сургалтад байгууллагын Бичиг хэрэг, архивын ажилтан хамрагдлаа. |
|  | **Арга хэмжээ-5:** Биеийн тамир, спортын ажилтнуудын Нийгмийн баталгааг хангаж, сайжруулах дэд хөтөлбөрийг хэрэгжүүлэх. | Байгууллагын “Нийгмийн баталгааны хөтөлбөр”-ийн хэрэгжилтийг ханган ажиллаж байна.  Албан хаагчдын ажиллах нөхцлийг сайжруулах зорилгоор байгууллагын давсан орлогоор 91 сая төгрөгийн суурин болон зөөврийн компьютер, принтер, фитнессийн тоног төхөөрөмж, ажлын багаж хэрэглэл, спортын хэрэглэл материал, сандал, ширээ, аж ахуйн материал авч материаллаг баазаар ханган ажиллаж байна. Албан хаагчдын нийгмийн баталгааг хангаж ажиллах зорилгоор улирал тутамд мөнгөн урамшуулал олгож нийт 10.2 сая төгрөг, 1 албан хаагч зэрэг дэвийн нэмэгдэл 28 хувиар, 11 албан хаагч төрийн алба хаасан хугацааны нэмэгдэл 5-25 хувиар, 1 албан хаагч ажил хавсарсан нэмэгдэл 40 хувиар, 2 дасгалжуулагч мастерын нэмэгдэл 10-15 хувиар, туслах үйлчилгээний 13 албан хаагчдад 15-25 хувиар ур чадварын нэмэгдэл, нийт албан хаагчдад хоол унааны нэмэгдлийг тус тус олгон ажиллаж байна. |
|  | **Арга хэмжээ-6:** Мэргэжилтэн, арга зүйчид, багш дасгалжуулагчдын мэдлэг мэргэжлийг дээшлүүлэх сургалтад хамруулах. | Биеийн тамир, спортын улсын хороо, Спортын анагаах ухаан, эрдэм шинжилгээний төвөөс 2022 оны 04 дүгээр сарын 13-15-ны өдрүүдэд Говьсүмбэр аймагт зохион байгуулж буй “Спортын холбоодын допингийн эсрэг үйл ажиллагааг сайжруулах, бэхжүүлэх” төслийн хүрээнд хийгдэх сургалтад байгууллагын Хүний нөөц, дотоод хяналт хариуцсан ажилтан, Чөлөөт бөхийн дасгалжуулагч, Жүдо бөхийн дасгалжуулагч, Усан спортын дасгалжуулагч нар хамрагдлаа.  Биеийн тамир, спортын улсын хороо нь Монголын хөгжөөн дэмжигч тамирчдын холбоотой хамтран “Хөгжөөн дэмжигчдийн спорт” сэдэвт сургалтыг 10 дугаар сарын 26-ны өдөр цахимаар зохион байгууллаа. Уг сургалтад Сайншанд сумын 1 дүгээр цэцэрлэг, 2 дугаар цэцэрлэг, 11 дүгээр цэцэрлэг, 8 дугаар цэцэрлэг, 5 дугаар сургууль, 1 дүгээр сургууль, 2 дугаар сургууль, Дорноговь Политехник коллежийн давхардсан тоогоор 10 багш нар хамрагдлаа. |
|  | **Арга хэмжээ-7:** Улс болон олон улс, тив, дэлхийн аварга шалгаруулах, их наадмын тэмцээнээс медаль хүртсэн баг тамирчдыг мөнгөн урамшуулал олгох | Монголын Үндэсний спортын VII наадам Улаанбаатар хотод 2022 оны 08 дугаар сарын 10-13-ны өдрүүдэд “Хүй долоон худаг”-т болж, Дорноговь аймгаас Шагайн харваа, Үндэсний сур харваа, Үндэсний бөх зэрэг 6 төрлөөр 61 тамирчид оролцсон байна. Монголын Үндэсний спортын VII наадамд Дорноговь аймгийн баг тамирчид үндэсний шагайн харвааны төрлөөр “Номт даншиг” баг алт, үндэсний сур харвааны буриад сур цуваа харваа, уламжлалт харвааны холч харвааны төрлөөр тамирчин Я.Баярцэцэг 2 мөнгө, У.Гантөмөр уран уургач төрлөөр алт, морин барилдааны төрлөөр мөнгөн медаль тус тус хүртэж, нэгдсэн дүнгээр 3-р байрт шалгарч бахдам амжилтыг үзүүлсэн байна.  Монголын бүх ард түмний спортын XV наадмын анхан шатны тэмцээн гуравдугаар сараас гурван үе шаттайгаар орон даяар өрнөсөн бол шигшээ тэмцээн 09 дүгээр сарын 9-нөөс эхлэн спортын 26 төрөл (олимпын 18, оюун ухааны хоёр, хөгжлийн бэрхшээлтэй иргэдийн зургаа)-д болов. Монголын бүх ард түмний спортын наадам нь иргэдийг биеийн тамир, спортоор хичээллэх, эрүүл чийрэг иргэнийг төлөвшүүлэх, тамирчдын ур чадварыг дээшлүүлэх, олимпын багуудыг бүрдүүлэх онцгой ач холбогдолтой юм. Энэхүү наадмын анхдугаар тэмцээнийг 1961 онд Ардын хувьсгалын 40 жилийн ойг угтаж, өвөл, зуны спортын 17 төрлөөр зохион байгуулж байв. Анхдугаар наадамд 130 мянга гаруй тамирчин оролцсоноос 1134 тамирчин спортын зэрэг цолыг биелүүлж, улсын дээд амжилт 29 удаа шинэчлэн тогтоож байжээ. Тэрхүү наадмын нэгдсэн дүнг “Алдар” спорт хороо, “Булган” нийгэмлэгүүд тэргүүлж байсан байна. Энэ наадам дөрвөн жил тутамд зохион байгуулагддаг бөгөөд XV наадамд 21 аймаг, есөн дүүргээс шалгарсан 4500 гаруй тамирчин 561 багц медалийн төлөө өрсөлдсөнөөс Дорноговь аймгийн баг тамирчид спортын 13 төрлөөр 118 тамирчин оролцож 1 алт, 5 мөнгө, 3 хүрэл медаль хүртсэн амжилттайгаар оролцлоо. Үүнд:  1. Алтан медаль-1  • Сайхандулаан сумын харъяат Чинболдын Отгонтуяа чөлөөт бөхийн 53 кг жинд алтан медаль авсан.  2. Мөнгөн медаль -5  • Дашийн Чингис боксын -81 кг-ийн жинд мөнгөн медаль  • Пауэрлифтингийн 66 кг-д Эрдэнэболдын Нанзаддорж мөнгөн медаль,  • Хурдан буудлагын төрөлд Лхагвын Ундралбат мөнгөн медаль,  • Батбаярын Баттөгс паражүдо бөхийн -90 кг жингийн мөнгөн медаль  • Батсүхийн Хашцэцэг паражүдо бөхийн +70 кг-ийн жинд мөнгөн медаль  3. Хүрэл медаль -3  • Таэквондогийн 57 кг-ийн жинд Э.Алтантуяа хүрэл медаль  • Болормаагийн Ууганхүү паражүдо бөхийн -73 кг-ийн жинд хүрэл медаль  • Нямсүрэнгийн Ганбат паражүдо бөхийн +90 кг-ийн жинд хүрэл медаль тус тус хүртлээ.  Амжилт гаргасан баг тамирчдын нэрсийг гаргаж, аймгийн Нийгмийн бодлогын хэлтэст хүргүүлэхээр ажиллаж байна. |
|  | **Арга хэмжээ-8:** Аймаг, сумын хэмжээнд үйл ажиллагаа явуулж буй спорт заалны стандартыг хангуулах судалгааг гаргах | Дорноговь аймгийн Дэлгэрэх, Айраг, Улаанбадрах, Хөвсгөл, Хатанбулаг, Өргөн, Иххэт, Замын-Үүд сумд, Зүүнбаян баг нь тус тус спортын төвүүдтэй. Дээрх сумдын үйл ажиллагааг 2023 оноос Биеийн тамир, спортын газар хариуцаж, хамтран ажиллахаар болсон. Байгууллагын 2023 оны үйл ажиллагааны төлөвлөгөөнд сумдын нийтийн биеийн тамирын арга зүйч, дасгалжуулагч нарыг цуглуулж, уулзалт хийх ажлыг төлөвлөн ажиллаж байна. |
|  | **Арга хэмээ-9:** Спортын холбоо, клубүүдын спортын үйл ажиллагааны мэдээллийг мэдээллийн цахим сангийн өгөгдөлд бэлэн болгох. | Монголын үндэсний спортын XV наадам, Монголын Үндэсний спортын VII наадмын анхан шатны болон шигшээ тэмцээнд оролцох баг тамирчдын дэлгэрэнгүй мэдээллийг cpanel.sport.gov.mn сайтад шивж оруулсан бөгөөд ингэснээр тухайн тамирчны мэдээллийн сангийн бааз бий болж, тухайн тамирчны тухай мэдээллийг харж танилцахад боломжтой болж байгаа юм. |

ДОРНОГОВЬ АЙМГИЙН БИЕИЙН ТАМИР, СПОРТЫН ГАЗАР